AIŠKINAMASIS RAŠTAS

Dėl savivaldybės turto perdavimo pagal panaudos sutartį

1. **Parengto tarybos sprendimo projekto tikslai ir uždaviniai**

Molėtų rajono savivaldybės taryba 2018 m. spalio 25 d. sprendimu Nr. B1-245 „Dėl savivaldybės nekilnojamojo turto išnuomojimo viešojo konkurso būdu“ priėmė sprendimą išnuomoti 54,34 kv. m. patalpas nereikalingas savivaldybės veiklai, esančias Molėtų r. sav., Molėtų m., Vilniaus g. 45. Paskelbus nuomos konkursą dalyvavo du dalyviai. Komisija vieną dalyvį atmetė, nes neatitiko skelbtų konkurso sąlygų. Kitas dalyvis buvo pripažintas laimėtoju, bet atsisakė pasirašyti nuomos sutartį.

Administracija 2018-10-30 gavo prašymą iš VšĮ Panevėžio ir Utenos regionų aklųjų centro (toliau – centras) dėl panaudos, kuriame prašoma suteikti didesnes patalpas, nes esamos yra mažos (apie 6 kv. m) ir neatitinka Lietuvos aklųjų ir silpnaregių Molėtų filialo vykdomos veiklos. Tuo pačiu raštu centras įsipareigoja perduotą turtą prižiūrėti, atlikti perduoto turto einamąjį ir kapitalinį remontus. Kadangi šiuo metu patalpos nenaudojamos administracija siūlo pripažinti Molėtų rajono savivaldybės tarybos 2018 m. spalio 25 d. sprendimą Nr. B1-244 „Dėl savivaldybės nekilnojamojo turto išnuomojimo viešojo konkurso būdu“ netekusiu galios ir perduoti patalpas centrui pagal sprendimo projektą.

 Parengto sprendimo projekto tikslas:

* 1. pripažinti Molėtų rajono savivaldybės tarybos 2018 m. spalio 25 d. sprendimą Nr. B1-244 „Dėl savivaldybės nekilnojamojo turto išnuomojimo viešojo konkurso būdu“ netekusiu galios;
	2. perduoti 10 metų centrui savivaldybei nuosavybės teise priklausantį ir šiuo metu Molėtų kultūros centro patikėjimo teise valdomą nekilnojamąjį turtą pagal turto panaudos sutartį.

**2.** **Šiuo metu esantis teisinis reglamentavimas**

Lietuvos Respublikos vietos savivaldos įstatymo 6 straipsnio 3, 14 punktai, 16 straipsnio 2 dalies 26 punktas, 18 straipsnio 1 punktas;

Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 14 straipsnio 1 dalies 2 punktas, 3, 4 dalys, 27 straipsnio 1 dalies 2 punktas;

Molėtų rajono savivaldybės turto perdavimo panaudos pagrindais laikinai neatlygintinai valdyti ir naudotis tvarkos aprašo, patvirtinto Molėtų rajono savivaldybės tarybos 2019 m. sausio 24 d. sprendimu Nr. B1-13 „Dėl Molėtų rajono savivaldybės turto perdavimo panaudos pagrindais laikinai neatlygintinai valdyti ir naudotis tvarkos aprašo patvirtinimo“, 2.2 papunktis, 5.1.1 papunktis.

**3. Galimos teigiamos ir neigiamos pasekmės priėmus siūlomą tarybos sprendimo projektą**

Teigiamos pasekmės – Molėtų kultūros centro patikėjimo teise valdomos, bet funkcijoms vykdyti nereikalingos patalpos bus perduotos centrui, kurios bus prižiūrimos ir naudojamos neįgaliųjų socialiniam integravimui į bendruomenę.

Neigiamų pasekmių nenumatoma.

**4. Priemonės sprendimui įgyvendinti**

**5. Lėšų poreikis ir jų šaltiniai (prireikus skaičiavimai ir išlaidų sąmatos)**

Lėšų poreikio nėra.

**6. Vykdytojai, įvykdymo terminai**

Molėtų rajono savivaldybės administracija ir Molėtų kultūros centras.